Public procurement notice: Prior Information Notice Without Call For Competition
Published: 2024-08-13
Buyer: Udlændingestyrelsen
Country: DK
Region: DK011
Contract type: Supplies
CPV classification: 22000000 | 22455000 | 35125110: Biometric sensors
Submission deadline: 2024-11-01

Technical requirements: Udlændingestyrelsen planlægger i andet halvår 2024 at gennemføre et udbud om indkøb af biometriske adgangskort, der i dag anvendes af udlændinge, der er indkvarteret på et udrejsecenter.
Beboerne anvender det biometriske kort ved ind- og udgang af udrejsecentret, ligesom det biometriske adgangskort anvendes til dokumentation for deres ophold på centret samt til afgivelse af meldepligt, der foregår på læsere placeret inde på udrejsecentret.
Det biometriske adgangskort indeholder biometri i form af beboerens fingeraftryk. Ved benyttelse af kortet aflæser beboeren kortet på en læser med samtidig angivelse af fin-geraftrykket. Beboeren opbevarer selv sin biometri på kortet, og biometrien må af lovgiv-ningsmæssige årsager ikke opbevares på en central myndighedsserver eller lign. 
Udlændingestyrelsen ønsker at gennemføre en dialogbasseret markedsundersøgelse til brug for den igangværende udarbejdelse af udbudsmaterialet. Formålet er at indsamle viden om markedet og kontraktens genstand, herunder hvilke mulige tekniske løsninger der forefindes under hensyntagen til de hjemmelsmæssige begrænsninger vedrørende opbevaring af biometrisk data. Den data, der identificerer og verificerer personer baseret på deres unikke fysiske egenskaber.
På denne baggrund opfordres alle interesserede til at udfylde og fremsende ansøgningen om deltagelse i markedsdialog senest mandag den 10. september 2024. Ansøgningsblan-ketten ligger under materialet til brug for markedsundersøgelsen og skal sendes via Ethics.
Ved spørgsmål til gennemførelsen af markedsundersøgelsen, er det muligt at rette skrift-lig henvendelse til Cecilie Santino Camre på e-mail ccsp@us.dk eller til Steen Løgstrup Ni-elsen på e-mail sgpn@us.dk.
Spørgsmål af teknisk karakter om Ethics skal rettes til Ethics kundeservice, som kan kon-taktes på telefon +45 70 22 70 07  

Beskrivelse af udbuddet:
Dette udbud omfatter indkøb af biometriske adgangskort samt evt. oplæring af kriminal-forsorgens medarbejdere i forbindelse med ibrugtagelse af den tekniske løsning. Krimi-nalforsorgen fungerer som driftsoperatør på vegne af Udlændingestyrelsen og vil stå for selve udstedelsen og ibrugtagelsen af de biometriske adgangskort. 
Udbuddet forventes at blive gennemført som et udbud med forhandling med én for-handlingsrunde, hvor udbudsmaterialet forventes offentliggjort i fjerde kvartal 2024.
Udlændingestyrelsen ønsker i forbindelse med forberedelsen af udbuddet og udarbej-delsen af udbudsmaterialet at indgå i dialog med markedet om biometriske adgangskort. Udbudsmaterialet er ikke komplet og foreligger ikke i sin endelige form endnu. Det er hensigten, at viden og input via markedsdialogen skal benyttes til at færdiggøre det sam-lede udbudsmateriale. Udlændingestyrelsen opfordrer på denne baggrund mulige leve-randører i markedet til at reagere på denne forhåndsmeddelelse.  Det er et krav for at deltage i markedsdialogen, at ens virksomhed har erfaring med adgangskontrolsystemer, udvikling og produktion af biometriske kort eller lignende ydelser. 
På baggrund af de tilkendegivelser/ansøgninger, der modtages som følge af nærværende forhåndsmeddelelse og ordregivers øvrige kendskab til markedet, vil Udlændingestyrel-sen udvælge op til 5 leverandører til at deltage i den efterfølgende markedsdialog. Det er ikke en betingelse for at kunne afgive tilbud ved det kommende udbud, at man har delta-get i den indledende markedsundersøgelse.
Markedsdialogmøderne forventes afholdt i september måned. Bemærk, at møderne afholdes individuelt med hver leverandør, og at mødet som udgangspunkt vil blive afholdt virtuelt. Nærmere information om formatet for mødet samt tid og sted vil blive sendt til dem, der udvælges af ordregiver til at deltage i markedsdialogmøderne.
En mere udførlig beskrivelse af den udbudte kan downloades under fanen materiale via Ethics.